Góðu bygdarfólk og øll tit, sum hava eitthvørt tilknýti til bygdina. Vit í veitslunevndini gleða okkum til at savnast til enn eina góða veitslu, har hugnalig samvera, stuttleiki og góð minnir eru karmar um enn eitt stuttligt kvøld og eina lívliga nátt. Vit halda, veitslan er komin fyri at vera og er týdningarmikil fyri bygdina, sum nú er vorðin so fáment. Hóast fáment eru vit mong runt landið, sum hava ella hava havt eitthvørt tilknýti til bygdina og tykkum øllum ynskja vit at bjóða norð til Gjáar í veitslu. Aftur hesaferð fáa vit góðan mat frá Gjáargarði, gott undirhald og LM-band spæla til dans til tann ljósa morgun. Kostnaðurin fyri veitsluna verður 500 kr fyri vaksin og 150 kr fyri børn 14 ár og yngri. Vit heita á tykkum um at flyta pening á konto 9181-1565550 við tilmeldan. Gott pláss er í Bygdarhúsinum, so nú er bara at melda til. Vit fara at heita á tykkum um at hjálpa okkum at siga so mongum frá sum gjørligt, so eisini tey, sum ikki eru á elektronisku miðlunum fáa boðini, og vit fáa fylt Bygdarhúsið. Til ber at tekna seg hjá onkrum okkara í veitslunevndini við at ringja, senda teldupost ella skriva til okkara her á Facebook. Seinasta freist at melda seg til er á midnátt 7. apríl. Tann 79 ára gamli Neli í Gortru kattakongur 2018 At sláa tunnu fastalávintsmánadag hevur verið vanligur siður við Gjógv-eins og aðrastaðni í landinum-so langt aftur, sum nakar veit um at siga. Tey elstu bygdarfólkini minnast frá barni av, at tá plagdu teir at sláa tunnu heimi við Byrgisá-beint oman fyri Geilina. Ein endi var spentur tvørtur um ánna- og har hekk so tunnan. Ta einu ferðina var Kristian í Lon kattakongur-ikki var hann so lættur at fanga-men hann bleiv tó tikin og borin út í Lon. Tað var (og er) nevnliga siður, at kattakongurin skuldi takast og berast til hús. Ta ferðina var Jóan Petur í Horni ein av fyrireikarunum. Hetta-at samlast í skúlanum-var nakað serligt og beindi tosið aftur á gomul skúlaminnir: kolkassan, holið á norðsíðuni, teir tónaðu rútarnar, innisettur, tabell, uttanat, keypa merkir---her sat eg-sungu uppi við orglið-minnist tú tað? Á teirri heimaru síðuni á Niðaru Brúgv hevur ein elkaðal verið festur, men við árunum er so nógvur rustur komin rundan um hann, at hetta hevur skemmað brúnna rættuliga nógv, tí hetta var so ásýnligt. Nakrir handfimir smiðir loystu kaðalin og løgdu hann undir brúnna, og eisini ætlaðu teir sær at mála tað heila, men regnið forðaði tí. Neyvan hevur Gjómaður reist reiggjuna við pelavarðveitslu fyri eyga, men sterk er hon, so nátúrkreftirnar mugu brúka tol, skulu tær skala henni. Hvørt mánakvøld í vetrarhálvuni samlast bygdarfólkið í Bygdarhúsinum til hugna, mentanarløtur og annað gott. Tá ið veturin hevur mist takið, og ljósið vinnur á myrkrinum, so plaga hugnakvøldini at enda við eini útferð, og so var eisini í ár. Her hava prestagarðar verið undan hesum, ið V. U. Hammershaimb, próstur, læt byggja í 1863. Forsprákararnir hava ikki gingið í smáum skóm, má sigast. Nú verður bygningurin eisini brúktur sum savn, og eg mæli fólki til at fara at vitja henda bygningin, ið angar av søgu innan øll møgulig økir. Í 1928 fór oyggin sundur í tvey prestagjøld: Nes prestagjald og Fuglafjarðar prestagjald. Vera má, at tað var Sjúrður, faðir Kristians í Hoygarðinum. Hann var føddur tuttugta í tolvta, og føðurbróðir hans, Hans Petur, sagdi, at hann varð fatlaður upp á seg og borin á Nes til skírnar, og at tað var dýrasta byrði, sum havdi verið á sínum baki---Tollaksmessudagur er stuttur, so tann størsti parturin av ferðini hevur verið í myrkri. Myndasavnið, ið kann takast sum eitt klípi í varðveitsluni av virksemi og persónum, verður dúgliga vitjað. Tað er stuttligt at merkja. Heilsanir í gestabókini og viðmerkingar til myndirnar fløva.